Pyhtää on aktiivinen noin 5 200 asukkaan kehitysmyönteinen kunta Etelä-Kymenlaaksossa tunti Helsingistä itään. Olemme osa Kotkan-Haminan seutua. Pyhtää on historiallinen meripitäjä, joka tarjoaa asukkailleen ja matkailijoille hyvinvointia ja elämyksiä. Olemme Suomessa tiennäyttäjä yhteistyökumppanuuksien hyödyntämisessä palvelujen tuottamisessa kuntalaisille. Tavoitteemme on olla Suomen yritysmyönteisin kunta.

Tutustu lisää! [www.pyhtaa.fi](http://www.pyhtaa.fi)

Huutjärven koululla on haettavissa lukuvuosille 2022 - 2023 sekä 2023 - 2024 vuosiluokille 7 - 9

**PÄÄTOIMISEN RESURSSIOPETTAJAN VIRANSIJAISUUS**

Huutjärven koulu on noin 500 oppilaan yhtenäiskoulu Pyhtään kunnassa Huutjärven koulu tarjoaa toimivan ja nykyaikaisen oppimisympäristön luonnonläheisessä maisemassa. Myös kaupunkitason palvelut löytyvät lyhyen matkan päästä Kotkasta (n. 16 km), eikä pääkaupunkiseudullekaan ole kuin reilun tunnin ajomatka.

Resurssiopettaja toimii joustavan perusopetuksen ryhmässä. Painotamme kokemusta vuosiluokkien 7-9 yhdysluokkaopetuksesta sekä moniammatillisesta yhteistyöstä. Lisäksi arvostamme tieto- ja viestintätekniikan opetuskäytön hallintaa sekä kykyä itsenäiseen työskentelyyn. Joustavaan perusopetukseen olennaisesti kuuluva työssäoppiminen edellyttää verkostoitumista ja hyviä yhteistyö- ja vuorovaikutustaitoja.

Kelpoisuusehdot määräytyvät opetustoimen henkilöstön kelpoisuusvaatimuksista annetun asetuksen 1998/986 mukaisesti. Kelpoisuusvaatimukset täyttävien hakijoiden puuttuessa myös vaadittavaa kelpoisuutta vailla olevat hakijat otetaan huomioon.

Palkkaus ja muut palvelussuhteen ehdot määräytyvät kunnallisen opetushenkilöstön virka- ja työehtosopimuksen (OVTES) mukaan. Viran täytössä sovelletaan neljän (4) kuukauden koeaikaa. Valitun on ennen viran vastaanottamista esitettävä opinto- ja työtodistukset ja hyväksyttävä todistus terveydentilastaan sekä nähtäväksi lasten kanssa työskentelevien rikostaustan selvittämisestä annetun lain (504/2002) 6 § 2 momentin mukainen rikosrekisteriote.

Virkaa haetaan sähköisesti osoitteessa <https://pyhtaa.e-lomake.fi/lomakkeet/834/lomake.html>. Hakemukset virkaan pyydetään viimeistään 3.2.2022 klo 15.45 mennessä. Liitä CV hakemukseesi.

Lisätietoja virasta antaa opetustoimesta vastaava rehtori Sari Hakulinen, puh. 044 767 6640.

Pyhtäällä 20. tammikuuta 2022

Pyhtään kunta

 *Olemme savuton kunta*